[{"text_idx": "#000001", "text": "Ta\u0308na, 5. detsembril ta\u0308histatakse rahvusvahelist vabatahtlike pa\u0308eva. Vabatahtlike pa\u0308eva eesma\u0308rgiks on teadvustada vabatahtlikuks olemist ja to\u0303sta selle va\u0308a\u0308rtust. Vabatahtlik to\u0308o\u0308tab enamasti oma po\u0303hito\u0308o\u0308 ko\u0303rvalt, vaba aja arvelt to\u0308o\u0308tasuta mingisuguse suurema eesma\u0308rgi nimel, olles seela\u0308bi oma pealehakkamisega ko\u0303igile eeskujuks. Vabatahtlikku tegevust tunnustatakse u\u0308leriigiliselt juba 2005. a alates ning tunnustuse patrooniks on Vabariigi president."}, {"text_idx": "#000002", "text": "Ta\u0308nane pa\u0308ev on minu ja paljude teiste eestlaste jaoks ma\u0308rgilise ta\u0308htsusega. Vabatahtlikku to\u0308o\u0308d olen aastaid teinud politseis, kus kuulun alates 2016. a abipolitseinike ridadesse. Vabatahtlikuna politseito\u0308o\u0308d tehes olen tundunud, kuidas paljudes olukordades langeb mulle sama suur vastutus kui minu ko\u0303rval to\u0308o\u0308tavale elukutselise politseinikule. Politseito\u0308o\u0308 on va\u0308ga o\u0303petlik ja vo\u0303imaldab na\u0308ha eesti inimeste elu telgitaguseid, kogeda teise nurga alt muresid ja probleeme, mille vahele satub aeg-ajalt ka naljakaid ja ro\u0303o\u0303msaid momente. Mida aktiivsemalt ise panustan, seda rohkem tunnetan organisatsiooni kaasamist ja toetust. Mind motiveerib teadmine, et saan muuta midagi paremaks. Abi vajavad kodanikud eeldavad, et oskan neid professionaalselt aidata, olenemata sellest, kas neid abistab politseinik vo\u0303i abipolitseinik. Vastutus on suur, kuid inimestelt saadav ta\u0308nu ja organisatsiooni poolt meeles hoidmine tekitab ro\u0303o\u0303mu ja ta\u0308nutunnet. Leian, et meeles pidamine ja hea so\u0303naga mainimine ongi vabatahtlikule ko\u0303ige suurem tunnustus ja su\u0308titab veelgi suurematele tegudele."}, {"text_idx": "#000003", "text": "2018. a oli mul lisaks politseis vabatahtlikuna to\u0308o\u0308d tehes vo\u0303imalus vabatahtlikku to\u0308o\u0308d proovida ka inglise keele o\u0303petajana Indoneesias Bali saarel asuvas va\u0308ikeses koolis. Osalesin \u201eVolunteer Programs Bali\u201c programmi raames, kus o\u0303petasin kaht klassi- 6-11 a vanused ja 11-18 a vanused o\u0303pilased. Olin pa\u0308ris elevil, kuna polnud varem kedagi o\u0303petanud ega teadnud, mida oodata. Minu u\u0308lesandeks oli koos kaasvabatahtlikuga tundide ettevalmistamine ja la\u0308biviimine. Muretsemiseks polnud aga po\u0303hjust, kuna saavutasin kontakti o\u0303pilastega kiiresti ning ko\u0303ik sujus veel paremini kui oleksin osanud oodata."}, {"text_idx": "#000005", "text": "Seega ko\u0303ik abipolitseinikud, vabatahtlikud pa\u0308a\u0308stjad, kaitseliitlased, MTU\u0308-de eestvedajad ja teised- ta\u0308na on Teie pa\u0308ev sa\u0308ramiseks ja ta\u0308histamiseks! Au on kuuluda teiega samadesse ridadesse. Jagame oma so\u0303numit la\u0308hedaste ja tuttavatega, ja\u0308tkame teiste inspireerimist ja motiveerimist. Palju o\u0303nne ja jaksu edaspidiseks!"}]